Document ID: 31996R2327

ΚΑΝΟΝΙΣΜΟΣ (ΕΚ) αριθ. 2327/96 ΤΗΣ ΕΠΙΤΡΟΠΗΣ της 4ης Δεκεμβρίου 1996 για τροποποίηση του κανονισμού (ΕΚ) αριθ. 2031/96 για τον καθορισμό των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά, εκτός από αυτές που χορηγούνται για τις προστιθέμενες ζάχαρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 13 παράγραφος 8, το άρθρο 14 παράγραφος 5 και το άρθρο 14α παράγραφος 7,
Εκτιμώντας:
ότι, στον κανονισμό (ΕΚ) αριθ. 2031/96 της Επιτροπής (3), καθορίζονται ποσότητες για τις οποίες μπορούν να ζητηθούν πιστοποιητικά εξαγωγής εκτός από εκείνα που έχουν ζητηθεί στο πλαίσιο της επισιτιστικής βοήθειας 7
ότι ο κανονισμός (ΕΚ) αριθ. 1429/95 της Επιτροπής, της 23ης Ιουνίου 1995, περί λεπτομερειών εφαρμογής των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά εκτός από αυτές που χορηγούνται για τις προστιθέμενες ζάχαρες (4), όπως τροποποιήθηκε από τον κανονισμό (ΕΚ) αριθ. 341/96 (5), προβλέπει τα στοιχεία βάσει των οποίων καθορίζονται οι ποσότητες στις οποίες μπορούν να δοθούν επιστροφές 7 ότι, για λόγους διαφάνειας, ενδείκνυται να γνωρίσουν οι επιχειρηματίες τη σημερινή κατάσταση των ποσοτήτων αυτών 7
ότι, λαμβάνοντας υπόψη την τροποποίηση που εισήχθη από τον κανονισμό (ΕΚ) αριθ. 1222/96 της Επιτροπής (6), θα πρέπει να θεωρηθεί ότι ο αριθμός 9 προστίθεται στον κώδικα της ονοματολογίας των επιστροφών μετά από τους οκτώ αριθμούς που αναφέρονται στις διακρίσεις της συνδυασμένης ονοματολογίας από την 1η Ιανουαρίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2031/96 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Δεκεμβρίου 1996.

Labels: 3
17